cyanic-selkie/wikianc huggingface dataset:
Ketere
Språk
I 1926 levde det 1428 ketere, hvorav 1225 (85,8%) snakket sitt morsmål. Under folketellingen i 1989 fantes det 1113 etniske ketere, hvorav bare 537 (48,3%) talte ketisk. Ifølge Ethnologue ble det talt av mellom 550 og 990 personer i 1995. Ifølge deres tall fra 2009 blir det idag talt av bare 190 personer av en etnisk befolkning på 1 494.
Kultur
Den tradisjonelle ketiske kulturen har vært gjenstand for forskning av Matthias Castrén, Vasiliij Ivanovitsj Anuchin, Kai Donner, Hans Findeisen og Yevgeniya Alekseyevna Alekseyenko.
Sjamanisme var en levende praksis på 1930-tallet, men på 1960-tallet var det nesten ingen ketisk sjamaner igjen. Ketisk sjamanisme hadde enkelte fellestrekk med sjamanismen blant tyrkiske og mongolske folkeslag. Det fantes flere ulike typer ketiske sjamaner, med ulike funksjoner (sakrale riter, helbredelse), makt og tilknyttede maktdyr (rein, bjørn).
Liksom tilfellet er med flere andre sibirske folkeslag som f.eks. karagassene,  forekommer det eksempler med bruk av skjelett-symbolikk. Hoppál tolker dette som et symbol på sjamanistisk gjenfødsel, selv om det også kan symbolisere beinene til lommer. Lommefuglene var sjamanens hjelpende dyr, som forente luften med det underjordiske vannet, på samme måte som sjamanen også foretok reiser til både himmelen og underverdenen. Blant andre sibirske kulturer representerte skjelett-symbolikken den sjamanistiske gjenfødsel. Enkelte forfattere har fremlagt hypoteser om at keterne kan nedstamme fra det gamle folket Dingling ved Bajkalsjøen, som tilhørte Tasjtykkulturen. Ifølge Leonid Kyzlasov ble keterne beskrevet av historikere ved det kinesiske hoffet som et sibirsk folk med blå øyne og lyst hår, men han nevner ikke hvilken spesifikk kinesisk kilde han refererer til.
Vyacseslav Vsevolodovitsj Ivanov og Vladimir Toporov sammenlignet keternes mytologi med mytologier blant uralske folkeslag, og anvendte flere former for semiotikk innenfor komparativ mytologi. De foretok også typologiske sammenligninger. Blant sammenligninger av myter fra en rekke ulike uralsk-talende folk, omtaler de eksplisitt mytologiene til Ob-ugriske og Samojediske folkeslag.
Andre forfattere har diskutert analogier til uralske folkeslag, i form av lignende temaer innenfor folklore, rent typologiske betrakninger og visse felles symboler, for å relatere dette materialet til en dualistisk organisering av samfunnet. Enkelte dualistiske elementer er blitt påvist gjennom sammenligninger mellom keterne og uralske folk.
Når det gjelder keterne, foreligger det imidlertid ingen omfattende forskning som tilsier noen dualistisk organisering av samfunnet eller noen dualistisk kosmologi. Dersom slike trekk overhodet eksisterte, må de enten ha blitt svekket eller forblitt uoppdaget av de fleste forskere.
Det finnes enkelte rapporter om en inndeling av samfunnet i to ulike patriarkalske slekter, hvor det har blitt praktisert exogami. Det finnes også en forklore om konflikter mellom mytologiske skikkelser og også om to høyere vesener som samarbeidet om skapelsen av landet, et tema for sjamanenes reise ned i den vannfylte underverdenen. Dette temaet forekommer i mange kulturer i forskjellige varianter.
I en bredere forstand er dessuten dualistiske motiver i mytologien ikke avgrenset til enkelte uralske folkeslag, men kan bli påvist på alle kontinenter over hele jorden.
Victor Bergdahl
Victor Bergdahl (født 12. desember 1878, død 20. januar 1939) var en svensk illustratør og tegnefilmskaper. Bergdahl tegnet en serie populære kortfilmer, ikke minst om sjømannen Kapten Grogg fra 1916 til 1922. Han lagde siden flere reklamefilmer og regnes som en av pionerene innen animasjonsfilmsjangeren.
Anna Girò
Anna Girò (ca. 1710/1711 – ?) var en italiensk mezzosopran av fransk opphav, kjent for sitt samarbeid med komponisten Antonio Vivaldi.
Liv og karriere
Giròs far var en fransk barbér og parykkmaker som hadde slått seg ned i Mantova.
Hun begynte å studere med Vivaldi rundt 1720 og scenedebuterte i Treviso høsten 1723, i Venezia 1724 i Tomaso Albinonis Laodice. Den første opptreden i en Vivaldi-operaen var som Eudamia i Dorilla in Tempe (1726).
Vivaldi skrev flere operaroller for Girò. De samarbeidet i flere år og foretok mange reiser sammen, så både deres samtidige og musikkhistorikere har spekulert rundt forholdet deres, men Vivaldi selv hevdet alltid hardnakket at samarbeidet var rent kunstnerisk.
Neomyrina nivea
Neomyrina nivea er en glansvinge som tilhører underfamilien stjertvinger (Theclinae).
Utseende
En stor (vingespenn 45-50 millimeter), oppsiktsvekkende stjertvinge med en lang og nokså bred stjert på bakvingen. Oversiden er hvit bortsett fra spissen av forvingen som er mørkt metallisk blå hos hannen, svart hos hunnen. Undersiden er hvit med fem svartkantede, grå tverrbånd.
Titanic (2012)
Titanic er en britisk dramaserie på fire episoder som gikk på ITV i 2012. Den var basert på RMS «Titanic»s forlis natt til 15. april 1912. Serien ble laget i forbindelse med forlisets hundreårs jubileum, og var den eneste TV-serien, sammen med Titanic:Blood and Steel som ble sluppet i den tiden.
Neomyrina nivea
Utbredelse
Arten er utbredt i Sørøst-Asia.
Titanic (2012)
Episode 1
Jarlen av Manton, hans kone, hans tjener og Lady Mantons tjenestepike har bestilt billetter til RMS Titanic. Jarlen sørger for at datteren hans, Georgiana, også får en billett i aller siste øyeblikk. De går om bord på skipet, og Lady Manton havner raskt i konflikt med Muriel Batley, kone til jarlens ansatte, John Batley. Ytterligere konflikter oppstår mellom dem når Lady Manton forteller fru Batley om hennes slektstre fra Irland, som fru Batley håner. RMS Titanic kolliderer snart med et isfjell. Selv om Georgiana havner på en livbåt, nekter Lady Manton å forlate ektemannen sin.
Episode 2
Designerne til RMS Titanic var i konflikt før skipet skulle seile, om hvor mange livbåter som skal være på skipet. En av dem ansetter den irske Jim Maloney for å få et mer kompetent team til å rekke å gjennomføre alt arbeidet etter planen, i bytte for å transportere resten av familien hans til Amerika for muligheten til å begynne et nytt liv. Selv om hans kone, Mary, er usikker på flyttingen, klarer Jim å sikre familien sin en lugar på tredje klasse.
I mellomtiden får Paolo, broren til den italienske ingeniøren Mario, øye på en vakker flyvertinne, Annie Desmond. John og Muriel Batley blir avslørt å ha en turbulent periode i ekteskapet. Skipet treffer isfjellet kort tid senere, og familien Maloney blir fanget under dekk i alt oppstyret. Peter og Jim blir også fanget under dekk. Mary og barna hennes klarer å komme seg om bord på en livbåt, Men Batley-familien klarer ikke å komme seg om bord på en livbåt. Sammen med jarlen av Manton og Barnes, forsøker de å rette opp en veltet livbåt når vannet når dekket de står på.
Oransjekinnastrild
Oransjekinnastrild er en fugl i gruppen Estrilda i familien astrilder. Den forekommer i Angola, Benin, Burkina Faso, Burundi, Den sentralafrikanske republikk, Republikken Kongo, Den demokratiske republikken Kongo, Elfenbenskysten, Ekvatorial-Guinea, Gambia, Ghana, Gabon, Guinea, Guinea-Bissau, Kamerun, Liberia, Mali, Mauritania, Niger, Nigeria, Rwanda, Senegal, Sierra Leone, Togo, Tsjad og Zambia.
Titanic (2012)
Episode 3
Den italiensk-fødte Mario Sandrini finner seg arbeid på Titanic. Han klarer også å sikre passasje for broren sin Paolo, som den eneste utenlandske servitøren i en spisestue på første klasse på skipet. Paolo blir nærmest umiddelbart forelsket i en annen passasjer, Annie Desmond. Etter at Titanic blir truffet av isfjellet blir Mario og de andre ansatte fra Gatti's Restaurant låst inne i et oppbevaringsskap. Etter at Paolo sørger for at Annie kommer seg til en livbåt, går han på leting etter broren sin. Paolo sliter med å åpne det låste skapet, samtidig som vannet stiger raskt rundt ham.
Episode 4
Passasjerer og ansatte havner i en veldig desperat situasjon, når Titanic begynner å synke raskt i det iskalde vannet. Watson blir ved et uhell låst inne i Mantons lugar. Men en ansatt på skipet gir beskjed om at alle lugarer på første klasse skal låses, for å hindre at folk begynner å stjele fra dem. Barnes havner snart i vannet og drukner. Paolo og Mario hopper i vannet, og skilles fra hverandre. Mario kommer seg til en veltet livbåt, og ser på at skipet snart brekker i to og synker under havet. Etter hvert dukker skipet RMS «Carpathia» opp, i håp om å finne overlevende fra Titanic.
Samiske geografiske navn i Balsfjord
Samiske geografiske navn i Balsfjord (knr 1933) angir stedsnavn i Balsfjord kommune som har en alternativ samisk form. Da stedsnavn kan referere til geografiske områder av noe utstrekning så kan de dekke flere kommuner.
De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare nordsamisk er tatt med i denne oversikten for Balsfjord kommune.
Tongxu
Tongxu (kinesisk: 通许县; pinyin: Tōngxǔ Xiàn) er et fylke i provinsen Henan i Folkerepublikken Kina. Det er understilt byprefekturet Kaifeng. Innbyggertallet i 1999 var 574,843.
Os kirke (Rakkestad)
Os kirke er annekskirke til Rakkestad sogn i Østre Borgesyssel prosti (Østfold). Den ligger ca. 10 km vest for Rakkestad kirke, på en høyde på østsiden av Glomma.
Os var kirkested i middelalderen, men den første beskrivelsen av bygningen, fra 1688, er åpenbart av en tømmerkirke som var yngre enn dette. Utover på 1700-tallet forfalt denne kirken, og den ble revet og gjenoppbygd ca. 1770, blant annet med det av det gamle tømmeret som var brukbart.
I 1835 nevnes det at kirken står «under ny oppbyggelse». Det framgår imidlertid ikke sikkert om den bare ble reparert, eller om det dreier seg om et nybygg. Kirken ble igjen reparert og ombygd i 1876 etter tegninger av stadsingeniør Gustav Blom Kielland i Halden. Dagens utseende er etter denne ombyggingen. Kirken har i dag 170 sitteplasser.
Obtectomera
Obtectomera er en monofyletisk gruppe av sommerfugler (Lepidoptera) som omfatter nærmere 5/6 av ordenens kjente arter. De aller fleste velkjente artene hører til her, blant andre dagsommerfuglene. Den dominerende undergruppen er storsommerfugler (Macrolepidoptera) med rundt 115 000 kjente arter. Videre har gruppen Pyraloidea rundt 17 500 kjente arter. De andre fem undergruppene har alle færre enn 1000 beskrevne arter (selv om det er talt over tusen arter av Thyridoidea), og ingen av dem finnes i Norge.
Panamá (kommune)
Panamá er en kommune i delstaten Goiás i sentral-vestregionen av Brasil.
Degernes kirke
Degernes kirke er en langkirke i tegl fra 1863 i Rakkestad kommune i Viken fylke. Den er annekskirke til Rakkestad sogn og ligger ca. 7 km sør for Rakkestad kirke. Kirken tilhører Den norske kirke og hører til Østre Borgesyssel prosti i Borg bispedømme.
Den første kirken en kjenner til her var en romansk steinkirke fra middelalderen. Den ble antakelig oppført ca. 1200, den hadde rektangulært skip og smalere og avlangt kor. På 1600-tallet ble murene reparert, men på 1800-tallet begynte kirken å bli for liten for en raskt voksende befolkning. Kirkeloven av 1851 krevde at det skulle være plass til minst 3/10 av menigheten, og behovet for fornying ble akutt.
I 1862 ble den gamle kirken revet, og den eksisterende kirken ble oppført på samme sted. Den ble oppført etter tegninger av stadskonduktør Christian Heinrich Grosch, og er bygget i utvendig upusset tegl. Mye av inventaret ble overført fra den gamle kirken. Farger innvendig er holdt etter oppussing i 1950. Kirken har 350 sitteplasser.
Adkomst til stedet er via Rv22 og fylkesvei 1222.
Carlo Ferrari
Carlo Ferrari (født 20. april 1910 i Fresonara i Italia, død 1. desember 1992 i Verona) var en italiensk katolsk biskop.
Japan under Vinter-OL 2002
Japan under Vinter-OL 2002. 103 sportsutøvere, femtini menn og førtifire kvinner fra Japan deltok i fjorten sporter under Vinter-OL 2002 i Salt Lake City i USA. Japan kom på tjueførsteplass med en sølv- og en bronsemedalje. Skøyteløperen Eriko Sanmiya var Japans flaggbærer under åpningsseremonien.
Carlo Ferrari
Biografi
Han ble biskop av Monopoli den 17. april 1952. Han ble bispeviet av erkebiskop Egisto Domenico Melchiori.
Han deltok på alle Det andre vatikankonsils fire sesjoner.
Han ble overført til Mantova i 1967. Som biskop der fikk han fullført arbeidene på presteseminaret i Mantova. Han trakk seg tilbake den 28. juni 1986.
Biskop Ferrari døde den 1 desember 1992 i Verona og ble gravlagt i katedralen i Mantova.
Episkopalgenealogi
Hans episkopalgenealogi er:
Juhani Salmenkylä
Heikki Veikko Juhani Salmenkylä (født 8. mars 1932, død 4. mai 2022) var en finsk orienteringsløper.
Juhani Salmenkylä er sammen med Erkki Aro den eneste som har vunnet orienteringsverdens største klubbstafett, Jukola, syv ganger. Sammen med sin klubb Helsingin Suunnistajat var han med å vinne i 1950, 1952, 1953, 1956, 1957 og 1960 og 1970. Han var 18 år da han vant for første gang, og 38 år da han vant for siste gang. 20 års alderssprang mellom to Jukola-seire er rekord. Salmenkylä var andremann, og foreløpig siste person som har klart å vinne syv ganger.
Salmenkylä var også en god basketballspiller. Han vant flere finske mesterskap i basketball og var dommer i OL i Tokyo i 1964. Han var flere sesonger basketballtrener. I 2015 ble han innlemmet i Finsk Basketballs Hall of Fame.
The Open Championship 1999
The Open Championship 1999 ble arrangert på Carnoustie Golf Club i Carnoustie, Angus i Skottland i 1999.
Sturmgeschütz III
Den var bygget på chasiss fra stridsvognen Panzer III.
Det norske forsvaret brukte StuG III sammen med Panzer III i etterkrigstiden.
Ariane Friedrich
Ariane Friedrich (født 10. januar 1984 i Nordhausen, Thüringen, DDR) er en tysk friidrettsutøver som konkurrerer i høydehopp. Friedrich er 1,78 m høy og vekten blir angitt med 59 kg.
Idrettskarriere
Friedrichs gjennombrudd kom da hun i 2003 ble junioreuropamester. Hun ble også nummer tre i Universiaden i 2005. Hun deltok i innendørs-VM 2008 og ble nummer åtte. Samme år ble hun nummer sju under OL 2008 i Beijing.
2008-2009
I Golden League-stevnet Memorial van Dammei Brussel 2008 slo hun Blanka Vlašić, noe som innebar at Vlašić mislyktes med å vinne alle seks Golden League-stevnene og dermed ta del i potten på 2,5 millioner dollar.
I 2009 hoppet hun 2,05 innendørs ved et stevne i Karlsruhe, et resultat som plasser henne som nummer fem på verdensstatistikken. Bare Kajsa Bergqvist, Stefka Kostadinova, Heike Henkel og senere Blanka Vlašić har hoppet høyere innendørs. Friedrich vant gull i innendørs-EM 2009 med ett hopp på 2,01.
I Golden League-stevnet på Olympiastadion i Berlin 14. juni 2009 hoppet Friedrich 2,06 m (tysk utendørsrekord). Dette resultatet gjorde henne til en av gullfavorittene foran VM 2009 i Berlin. Der hoppet hun 2,02 og tok bronsemedaljen.
2010-2011
Hun avsluttet 2009 sesongen etter noen dårlige resultater og fikk ingen god oppbygging til 2010 sesongen på grunn av skader. Etter å ha mistet innendørssesongen 2010 og mye av utendørssesongen ble hun likevel tredje under EM 2010 i Barcelona etter Vlašić og svenske Emma Green. I desember 2010 røk hun akillessenen og vil derfor i det minste miste store deler av 2011 sesongen.
Utenom idretten
Friedrich har en politiutdannelse med en påbygging i etterforskning.
Høvdingen
Høvdingen er en norsk film fra 1984 og den eneste Terje Kristiansen selv regisserte, med seg selv i hovedrollen i en tid da han var kinosjef på Ås.
Uttalelsen «James Bond as he really is» ble i 1983 forsøkt anmeldt fra USA. Fra Utenriksdepartementet ble det straks sendt en nominasjon til Oscar.
Filmen hadde premiere 27. september 1983, hovedrolleinnehaverne ankom premierevisningen i åpen bil og på rød løper. Tross at filmen som tilsiktet ble forbudt vist ved kinoen i Sem, mottok den Grammygrisen fra rolleinnehaver Drøbak båtforening og spilte inn over en million kroner. Kristiansen satte da opp busser fra Sem til Oslo. Året etter fikk Kristiansen prisen Sølvklumpen fra Norske Kinosjefers forbund.
Bryting under Sommer-OL 2012 – Fri stil kvinner 63 kg
Kvinnenes fri stil 63 kg i bryting under Sommer-OL 2012 fant sted den 8. august 2012 på ExCeL Exhibition Centre i London.
Høvdingen
Filmen hadde i 2001 en nypremiere på Ås der Kristiansens filmselskap befinner seg. Et skuespill med utgangspunkt i filmmanuset hadde premiere i 2009 med Kristiansen i hovedrollen.
Medvirkende
Terje Kristiansen spiller Høvdingen, hans kone Vibeke Løkkeberg er Høvdingens kone og Eva von Hanno er Høvdingens svigermor. Døtrene spilles av Kristiansen og Løkkebergs egne døtre, Tonje og Marie Kleivdal Kristiansen. I mindre roller så man Klaus Hagerup, Arne Hestenes og Sverre Anker Ousdal, og Sigbjørn Bernhoft Osa spilte rollen som familiens bestefar.
Chondrorrhina
Chondrorrhina er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).
Utseende
Middelsstore, svarte gullbasser uten metallglans. Hannen mangler horn på hodet. Kroppen er jevnt og nokså kraftig punktert, dekkvingene har et gult tverrbånd eller mer omfattende, gulaktige tegninger.
Systematisk plassering
Inndelingen av denne gruppen har variert mye. Ofte blir noen av artene ført til slekten Taeniesthes.
Objektivisme
Objektivismen er et filosofisk system i den aristoteliske tradisjon, skapt av den russisk-amerikanske filosofen og forfatteren Ayn Rand, som baserer seg på fornuft, egoisme/individualisme (fremfor kollektivisme), frihet, og virkelighetens objektivitet.
Objektivismen hevder innen metafysikk at virkeligheten eksisterer uavhengig av noens bevissthet, og hevder innen erkjennelsesteori at menneskets sanser gir pålitelig informasjon og at fornuften er menneskets eneste metode for å oppnå abstrakt kunnskap. Den objektivistiske etikk forfekter rasjonell egoisme: hvert individ bør gjøre sitt beste for å oppnå et lykkelig liv, man har ingen forpliktelser overfor andre mennesker, bortsett fra egne barn. For å oppnå et lykkelig liv må man være rasjonell, langsiktig og prinsippfast, og man må bruke sitt liv til verdiskapende arbeid. Ifølge objektivismen har ingen mennesker noen rett til å initiere tvang mot andre mennesker, og objektivismens politikk forfekter derfor full politisk frihet, såkalt laissez-faire-kapitalisme. Dette innebærer full respekt for individers rettigheter, inkludert den private eiendomsrett. Objektivismen hevder derfor at statens eneste oppgave skal være å beskytte individer mot initiering av tvang; staten skal derfor kun drive politi, rettsvesen og militært forsvar.
Da Ayn Rand ble bedt om å oppsummere hovedprinsippene i sin filosofi i få ord, gjorde hun det som følger:
«Give me liberty or give me death» (Patrick Henry)
Objektivismen er fremstilt i Ayn Rands romaner og essaysamlinger, og er systematisk fremstilt som et hierarkisk oppbygget integrert system i Leonard Peikoffs Objectivism: The Philosophy of Ayn Rand (1991).
1822 i Danmark
Begivenheter i året 1822 i Danmark.
Romania under Sommer-OL 1968
Romania under Sommer-OL 1968. 82 sportsutøvere fra Romania deltok i ni grener under Sommer-OL 1968 i Mexico by. De kom på tolvteplass med fire gull-, seks sølv- og fem bronsemedaljer.
El-overfølsomhet
El-overfølsomhet, elektromagnetisk hypersensitivitet, elektrosensitivitet eller «elallergi» er en tilstand der en person opplever medisinske symptomer som vedkommende mener skyldes eksponering for elektromagnetisme. Det er ikke dokumentert at symptomene skyldes stråling fra mobiltelefoner, trådløse nettverk og lignende.
Fenomenet skal ha oppstått i Sverige i 1980-årene, opprinnelig særlig blant dem som arbeidet ved dataskjermer. En behandling kan synes å være kognitiv atferdsterapi.
Symptomer og mulige årsaker
Symptomene på eloverfølsomhet varierer mye, men inkluderer fysiske plager, depresjon, bekymring og dårlig hukommelse. Det er ikke etablert noen gruppe av sammenhengene symptomer. Plagene overlapper i stor grad med andre diagnoser der årsakssammenheng ikke er påvist, og som tidligere ble diagnostisert som nevrasteni.
Aktivisme
Når det innføres ny teknologi settes dette gjerne i sammenheng med opplevde helseplager, uten at det nødvendigvis reflekteres over hvorvidt den innførte teknologien representerer noen signifikant økning av den elektromagnetiske strålingen. Det har vært runder med bekymring rundt mobiltelefoni og trådløse nett, og ikke minst har automatiske strømmålere fått opprmerksomhet. Etter protester har strømleverandører innført krav om legeattest for å slippe å få installert automatisk strømmåler. Dette har igjen ført til protester fra leger som nekter å skrive legeattest på diagnoser uten vitenskapelig forankring.
Flere kjente personer har hevdet å være el-overfølsomme, blant dem Gro Harlem Brundtland som er tidligere leder av Verdens helseorganisasjon. Hun har opplevd kraftig kritikk for sitt standpunkt, særlig fra Michael Repacholi som i ti år ledet WHOs forskningsprogram på området.
Utfordringer
Det er vitenskapelig konsensus om at el-overfølsomhet ikke er et reelt fenomen i den grad symptomene pasientene opplever har noen sammenheng med elektromagnetisk stråling, men det finnes likevel enkelte forskere som hevder det motsatte, og disse henvises hyppig til som autoriteter av personer og organisasjoner som kjemper for aksept av el-overfølsomhet. Blant disse er den svenske forskeren Olle Johansson ved Karolinska Institutet og den pensjonerte biologiprofessoren Martin Pall fra Washington State University. Johanson ble i 2007 kåret til "Årets förvillare" av den svenske organisasjonen Vetenskap och folkbildning for å ha fremsatt påstander om negative helseeffekter av mobilstråling.
Lignende, mer generelle, holdninger har vært fremmet av Einar Flydal, som blant annet har fremsatt en påstand om at elektromagnetisk stråling fra mobiltelefoni utløser massedød blant fugler og insekter. Flydal blir i en artikkel på nettstedet faktisk.no imøtegått av zoologene Petter Bøckman (universitetslektor ved UiO) og professor Svein Dale ved NMBU.
Verdens helseorganisasjon har gjennomgått 30,000 studier på området og konkludert med at det ikke finnes grunnlag for å anta at ikke-ioniserende stråling medfører helsefare. Den påståtte sammenhengen mellom elektromagnetisk stråling og massedød hos fugler og insekter har også blitt tilbakevist av faglig ekspertise.
Sentralt i kritikken mot grenseverdiene satt av offentlige myndigheter er påstander om at undersøkelser som er gjort ikke er uavhengige eller at det finnes økonomiske interesser som påvirker konklusjonene. Noen aksjonister kan også ha direkte næringsinteresser i å spre frykt for elektromagnetisk stråling, for eksempel ved å selge pseudovitenskapelig beskyttelsesutstyr.
Parallelt med at forskningen viser at symptomene som oppstår ved påstått el-overfølsomhet ikke kan settes i sammenheng med elektromagnetisk stråling, har eksperter tatt til orde for at utbredelsen og anerkjennelsen i stor grad skyldes ukritisk mediedekning av fenomenet. I Australia har man sett et tilsvarende fenomen knyttet til utbygging av vindturbiner, der personer hevder seg følsomme for støy fra disse.
Erik Höglund
Erik Höglund (født 1932 i Karlskrona, død 1998) var en svensk maler, skulptør, tegner, grafiker, glasskunstner og formgiver, faren til glasskunstneren Erika Höglund.
Arbeid
Erik Höglund var knyttet til Boda glasbruk som formgiver i perioden 1953-1973. Der arbeidet han frem et helt særegent rustikt uttrykk i glasset, og han formgav også lysekroner i smijern og glass. Videre formgav han møbler i tre og skulpturer i keramikk, stein, tegl og bronse. Han skapte nærmere 150 større verk til utsmykning av offentlige områder.
Etter noen års opphold tok han på slutten av 70-tallet opp igjen glassarbeidet, denne gangen ved Pukeberg Glasbruk samt ved glasshyttene Transjö, Åhus og Vrigstad. Fra 1988 samarbeidet han mest med Studioglas Strömberghyttan.
Han fikk Lunningprisen i 1957.
Willy and the Poor Boys
Willy and the Poor Boys er det fjerde albumet til den amerikanske rockegruppen Creedence Clearwater Revival. Det ble gitt ut 2. november 1969. Albumet inneholder to av bandets mest kjente sanger – hit-singlene «Down on the Corner» og «Fortunate Son» samt coverversjoner av sangene «Cotton Fields» og «The Midnight Special».
Sporliste
Alle sangene er skrevet av John Fogerty, unntatt hvor annet er notert.
Side en
Leitjernsfjellet naturreservat
Leitjernsfjellet naturreservat ligger på åsen mellom Eikeren og Drammenselva, mellom 500 og 550 meter over havet. Berggrunnen består av ekeritt og vulkanske bergarter, som sammen med et tynt løsmassedekke gir en fattig vegetasjon i de høyereliggende områdene. I dalsenkninger og lavere områder finnes rikere områder med høyere bonitet. Helt sør i området finnes også Løkmyr, en lavtliggende bakkemyr dominert av rome. Denne myra ble vernet første gang i 1986.
Det er ikke tillatt å endre naturmiljøet. Vegetasjon og dyreliv er vernet mot ødeleggelse, men ordinær jakt samt sanking av bær og matsopp er tillatt. Motorisert ferdsel er forbudt, dessuten er sykling og ridning kun tillatt på eksisterende stier.
Paranaiguara
Paranaiguara er en kommune i delstaten Goiás i sentral-vestregionen av Brasil.
Team Tufte
Team Tufte er et norsk roteam etablert høsten 2008 bestående av de beste tungvektsroerne i Norge. Initiativtaker er Olaf Tufte (olympisk mester i roing), i samarbeid med Norges Roforbund. Målet med teamet er å trene norske roere slik at de kan oppnå gode internasjonale resultater, på linje med blant andre Olaf Tufte. Norske roere har vunnet mange olympiske medaljer siden sommer-OL i 1972.
Maechidius
Maechidius er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).
Utseende
Små til middelsstore, avlange, mørkt brunlige skarabider. Kroppen er matt og fint hårete.
Levevis
Larvene lever i jorda, der de eter røtter.
Utbredelse
Denne gruppen lever i Australia og vestover i alle fall til Molukkene.
Reichenbach im Vogtland
Reichenbach im Vogtland er en større by i Vogtlandkreis i Direktionsbezirk Chemnitz i Fristaten Sachsen omkring 18 km fra Plauen og 19 km fra Zwickau. Byen har 20 746 innbyggere (31. desember 2008).
Grace Carter
Grace Carter (født 10. august 1989) er en britisk volleyballspiller. Hun representerte landet sitt under Sommer-OL 2012 i London, der hun endte på niendeplass med det britiske landslaget.
Alexandra Bär
Alexandra Bär (født 17. februar 1966) er en sveitsisk freestylekjører.
Hun representerte Sveits under Vinter-OL 2022 i Beijing, hvor hun ble utslått i kvalifiseringen i hopp.
Azerailles
Azerailles er en kommune i departementet Meurthe-et-Moselle i regionen Grand Est i Frankrike. Innbyggerne kalles for Acervalliens.
Sons of Satan Gather for Attack
Sons of Satan Gather for Attack er et delt album mellom Dimmu Borgir og Old Man's Child. Det er egentlig en samling av to EP-er: Dimmu Borgirs Devil's Path og Old Man's Childs In the Shades of Life. Det ble opprinnelig utgitt i 1999 som Devil's Path/In the Shades of Life av Hammerheart Records. I 2004 ble det gjenutgitt av Candlelight Records under nytt navn.
Azerailles
Befolkningsutvikling
Antall innbyggere i kommunen Azerailles
7. divisjon fotball for menn 2013
7. divisjon fotball for menn 2013 var det åttende nivået i norsk fotball 2013.
Engelberg
Engelberg er en kommune i kantonen Obwalden i Sveits. Kommunen er en eksklave som er atskilt fra resten av Obwalden av kantonen Nidwalden. Engelberg grenser dessuten til kantonene Uri og Bern. Engelberg ligger i Uri-Alpene. De nærmeste større byene er Luzern og Zürich. Mesteparten av befolkningen er tysktalende.
Sport
Hoppbakken Gross-Titlis ligger i Engelberg. Her ble hopp lagkonkurranse i ski-VM 1984 avholdt, og det avholdes årlig renn i verdenscupen. Engelberg var arena for VM i alpint 1938 og har også vært arena for verdenscupen i langrenn. EM i curling 1989 ble arrangert her.
Goyo Benito
Gregorio «Goyo» Benito Rubio (født 21. oktober 1946 i El Puente del Arzobispo i Spania, død 2. april 2020 i Madrid) var en spansk fotballspiller. Han spilte i forsvar.
Nesten hele av hans 16 år lange profesjonelle fotballkarriere var med forballaget Real Madrid - fra 1966 til 1982. Han spilte også for det spanske fotballandslaget fra 1971 til 1978. Han spilte over 300 ligakamper for Real frem til sin karrierestopp i 1982 og var med på å vinne hele seks spanske mesterskaper og fem Copa del Rey-titler.
Gregorio Benito Rivio døde av Alzheimers sykdom- og COVID-19-relaterte komplikasjoner i Madrid den 2. april 2020 i en alder av 73 år.
Notre-Dame de Nice
Notre-Dame de Nice (Basilique Notre-Dame de Nice, fullt navn Nortre-Dame d'Assomption) er en katolsk kirkebygning i det sentrale Nice i Frankrike, ved Avenue Jean Médecin. Kirken er oppført i nygotisk stil.
Det indre av kirken hentet sin inspirasjon fra Saint-Serge-katedralen i Angers, og det ytre inspirert av Notre-Dame de Paris, som er i gotisk stil.
Oppførelsen ble motivert av et ønske om å tilføre byen et sentralt landemerke med et fransk preg, etter at grevskapet Nice (Contea di Nizza) ble inkorporert i Frankrike i 1860 etter å tidligere ha tilhørt kongeriket Sardinia. På denne tid anså man at gotiske bygninger i særlig grad kjennemerket franske stilidealer. Den kjennetegnes blant annet av de to firkantede tårnene med en høyde på 65 meter, som dominerer den østre fasaden med et stort rosevindu i øst med motiv fra Jomfru Marie himmelopptagelse.
Kirken ble konsekrert 12. mars 1925 og ble elevert til basilica minor den 16. april 1978.
Basilikaen var den 29. oktober 2020 åsted for et islamistisk angrep som koste tre mennesker livet, to ved å få skåret over halsen. .
Janine Sandell
Janine Sandell (født 7. desember 1985) er en britisk volleyballspiller. Hun representerte landet sitt under Sommer-OL 2012 i London, der hun endte på niendeplass med det britiske landslaget.
Tommi Tölkkö
Tommi Tölkkö (født 1974) er en tidligere finsk orienteringsløper.
Tommi Tölkkö tok i alt én gullmedalje og tre bronsemedaljer i junior-VM i årene 1993 og 1994. Han utviklet seg til å bli en meget sterk stafettløper, og har vunnet orienteringsverdens største klubbstafett, Jukola, hele fem ganger. I 1994 og 1996 vant han stafetten med sin daværende klubb, Turun Suunnistajat. Han var kun 20 år gammel første gang han gikk til topps i Jukola. Finnen meldte etterhvert overgang til Kalevan Rasti hvor han bidro sterkt til at klubben vant Jukola i 2004, 2005 og 2007.
Kun Helsingin Suunnistajats legendariske duo Erkki Aro og Juhani Salmenkylä med sine syv triumfer har flere seire i Jukolas historie enn Tölkkö.
Cyclommatus kaupi
Cyclommatus kaupi er en bille som hører til familien hjortebiller (Lucanidae) i gruppen skarabider (Scarabaeoidea).
Utseende
En middelsstor til stor (hannen opptil 48 millimeter), blank, brun hjortebille med noe bronseaktig, metallisk glans. Hannens hode er stort og bredt, utvidet forover, med store, brede, krumme kjever (mandibler) som har en lang tann på innersiden omttrent i midten. Pannen er vidt og grunt innbuktet foran, i midten med et rundet framspring som har små, butte tenner på sidene, bak innbuktningen en høy, rett tverrkjøl. Pronotum er ganske kraftig utvidet forover. Lårene har en oransje flekk på oversiden nær spissen. Hunnen har små kjever og ikke forstørret hode, skiller seg ellers fra hannen ved at oversiden er kraftig punktert.
Levevis
Larvene utvikler seg i råtne trestammer.
Akhmatovas foreldreløse
Akhmatovas foreldreløse (Ахматовские сироты) var en gruppe av russisk poeter fra St. Petersburg på slutten av 1950-tallet og begynnelsen av 1960-tallet. Navnet er en referanse til Anna Akhmatova. Gruppen bestod av:
Daimí Pernía
Daimí Pernía (født 27. desember 1976 i Pinar del Río) er en kubansk tidligere friidrettsutøver som konkurrerte på 400 meter hekk. Under VM 1999 i Sevilla gjorde hun sitt livs løp da hun senket sin personlige rekord fra 55,51 til 52,89, noe som holdt til seier. Hun klarte ikke å følge opp suksessen under OL året etter, og fikk kun fjerdeplass. I VM 2001 i Edmonton vant hun bronsemedalje.
Paraúna
Paraúna er en kommune i delstaten Goiás i sentral-vestregionen av Brasil.
Willien Nedrebø
Hans første bok fra 1898 er en framtidsutopi der han tenker seg at alle har hvert sitt fly og at veier er blitt unødvendige. Tankene hans om at bankene skulle bli erstattet med automater har faktisk slått til.
Pierre Payssé
Pierre Payssé (født 1873, død 1938) var en fransk turner.
Han deltok i sommer-OL 1900 i Paris, og i Sommer-OL 1906, som ikke lenger er offisielt anerkjent av IOK. I 1900 kom han på 4.-plass sammenlagt, den eneste konkurranseformen i turn dette året. I 1906 vant han to gull: i 5-kamp og i mangekamp sammenlagt, som var 5-kamp pluss øvelsen hopp (med hesten på tvers). Han fikk til sammen 116 av 120 mulige i mangekampen, der det ble tildelt maksimum 20 poeng pr øvelse. I 5-kampen fikk han 20 poeng i alle øvelser unntatt hopp.
Rakkestad kirke
Rakkestad kirke er hovedkirke i Rakkestad sogn, Viken fylke. Den er en del av Den norske kirke og hører til Østre Borgesyssel prosti i Borg bispedømme.
Liu Yanan
Liu Yanan (født 29. september 1980) er en kinesisk profesjonell volleyballspiller som representerte Kina under Sommer-OL 2008 i Beijing. Her var hun med å ta bronse, etter at laget slo Cuba i bronsefinalen.
Rakkestad kirke
Kirken er en romansk middelalderkirke med rektangulært skip og smalere og langstrakt kor, antakelig bygget ca. 1200.
Rakkestad kirke er første gang nevnt i skriftlige kilder i 1370. Den ble overtatt av Rakkestad herred i 1860. I 1875 ble kirken vesentlig om- og påbygd i regi av stadsingeniør Gustav Blom Kielland. Korbuen ble revet, vinduene utvidet, og det ble oppført et nytt tårn der våpenhuset tidligere hadde stått. Samtidig ble takrytteren revet. Kirken i dag har 260 sitteplasser.
Adkomst til stedet er via riksvei 22 og fylkesvei 124.
Ekholt kirke
Ekholt kirke er en arbeidskirke fra 1980 i Rygge kommune, Østfold fylke. Den tilhører Vestre Borgesyssel prosti.
Parancistrota geayi
Parancistrota geayi er en sommerfugl som hører til familien påfuglspinnere (Saturniidae).
Anna Derugo
Anna Derugo (født 19. november 2003) er en belarusisk freestylekjører.
Hun representerte Belarus under Vinter-OL 2022 i Beijing, hvor hun ble utslått i kvalifiseringen i hopp.
Baccarat (Meurthe-et-Moselle)
Baccarat er en kommune i departementet Meurthe-et-Moselle i regionen Grand Est i Frankrike. Innbyggerne kalles for Bachâmois.
Befolkningsutvikling
Antall innbyggere i kommunen Baccarat
Perolândia
Perolândia er en kommune i delstaten Goiás i sentral-vestregionen av Brasil.
Elizabeth Reid
Elizabeth Reid (født 21. mars 1989) er en britisk volleyballspiller. Hun representerte landet sitt under Sommer-OL 2012 i London, der hun endte på niendeplass med det britiske landslaget.
The Open Championship 2007
The Open Championship 2007 ble arrangert på Carnoustie Golf Club i Carnoustie, Angus i Skottland i 2007.
Calm Like a Bomb
«Calm Like a Bomb» er den siste singlen fra Rage Against the Machine sitt tredje studioalbum The Battle of Los Angeles i 1999.
Embret Mellesmo
Embret Mellesmo (født 19. februar 1887 i Alvdal, død 30. januar 1963 i Alvdal ) var en norsk idrettsutøver, forretningsmann og NS-oppnevnt ordfører i Alvdal.
Liv og virke
Embret Mellesmo ble født som nummer fem av syv søsken på gården Mellesmoen, også kalt Husummoen i Alvdal.
Mellesmo representerte Alvdal IL som kombinert- og langrennsløper. Han ble norgesmester i kombinert i 1914 og på 30 kilometer langrenn i 1915. I 1913 ble han nummer 2 i kombinert i Holmenkollrennene. Han ble tildelt Holmenkollmedaljen i 1915.
Mellesmo kjøpte Steien Hotell i Alvdal sentrum i 1917. Hotellet ble modernisert og utvidet under hans eierskap. Han eide og drev dessuten bilruta Alvdal-Folldal-Hjerkinn. Den ble senere fusjonert inn i Østerdal Billag.
Mellesmo var fra mars 1942 til krigens slutt NS-oppnevnt ordfører i Alvdal. Han hadde under tiden i NS vært lagfører, personalleder og gitt 1000 kr til Frontkjemperkontoret og i egenskap av ordfører gjort vedtak om bevilgning av til sammen 1000 kroner til samme formål og til Den norske legion. Han ble under landssvikoppgjøret dømt til 1,5 års tvangsarbeid, 10 000 kr i erstatning, 5000 kr i bot og rettighetstap.
Ceteris paribus
er et latinsk uttrykk som betyr «under ellers like forhold» eller «alt annet like». Det brukes i beskrivelser av årsakssammenhenger, juridiske eller moralske normer osv. for å tilkjennegi at andre påvirkninger enn den omtalte ikke kan utelukkes, men at man her velger å se bort fra dem.
Ceteris paribus-utsagn kan ha formen
Et eksempel er at høyere utdanning ceteris paribus fører til høyere lønn. Det er imidlertid ikke noe perfekt samsvar mellom utdanning og lønn, siden lønn også påvirkes av utallige andre faktorer (yrkesvalg, arbeidsledighet, bosted, personlige egenskaper osv.). Men antar man at alle disse andre faktorene holdes konstant, er sammenhengen tydelig. I naturvitenskapene kan man delvis skape eksperimentelle betingelser der andre faktorer virkelig holdes konstante. I samfunnsvitenskapene er dette vanligvis ikke mulig, men effekten av enkelte faktorer ceteris paribus kan likevel bestemmes statistisk.
I de ovennevnte ceteris paribus-sammenhengene er med andre ord A en betingelse for B, men verken en nødvendig eller en tilstrekkelig sådan. Mens effekten av A på B er reell, kan B også påvirkes av andre faktorer, slik at utfallet i et konkret tilfelle kan avvike fra den generelle regelen, nettopp fordi forholdene ellers ikke var like.
Dingo
Dingo eller urhund (Canis dingo) er et fellesnavn som beskriver en gruppe ville hunder som skiller seg fra tamhunden og ulven på flere måter. Selve benevnelsen stammer fra det australske navnet på denne ville hunden, men som gruppe omfatter begrepet mer enn australsk dingo, siden det finnes lignende ville hunder andre steder i Oseania og i Asia. Både Ny-guinea villhund, balihund, borneohund og boranhund er eksempler på sånne, men det er uklart i hvilken utstrekning disse hundene eksisterer i vill tilstand i dag, fordi hybridisering med tamhund har vært ganske vanlig. Typen blir derfor i noen grad også omtalt som pariahunder (omstreifende semiville hunder), men på langt nær alle pariahunder kan derfor klassifiseres som dingoer.
Urhundens anatomi skiller seg i svært liten grad fra tamhunds. Begge bærer tegn på domestisering, men urhunden i mindre grad enn tamhunden. Som hos tamhunden er også urhundens relative hjernestørrelse cirka 30 prosent mindre enn hos ikke-domestiserte former av ulv. Sammenlignet med lignende tamhunder har imidlertid urhunden et litt lengre snuteparti, mer utviklede rovtenner, lengre hoggtenner, og noe flatere skalle med lengre nuchal-linjer. Urhunden har dessuten en mer fleksibel anatomi, sammenlignet med moderne hunderaser, men det er altså helst atferden som skiller den fra tradisjonelle pariahunder. Frem til nå har skallens anatomi vært holdt for å være et sikkert fysisk bevis som kan skille mellom ekte urhunder og semiville tamhunder, men siden man i liten grad kjenner til hybridiseringsgraden blant individene, må også dette regnes som usikkert.
Opprinnelse
] Det har eksistert ulike teorier om når, hvor og hvordan stamformen oppsto. Genetiske bevis slår fast at dingoen oppsto fra tidlig domestiserte hunder i Øst-Asia. Man har derfor vært rimelig sikre på at dingoer oppsto for mer enn 6 000 år siden, og kanskje startet denne prosessen alt for 14 000–40 000 år siden eller mer. Den linjen som mye senere førte fram til dagens dingoer og tamhunder kan imidlertid allerede ha oppstått for omkring 135 000 år siden.
På Vestbredden i Palestina har man funnet fossile beinrester etter en urhundlignende hund som dateres til omkring 14 000 år tilbake i tid, men det har vært umulig å fastslå med sikkerhet om det er urhund eller tamhund. I Israel finnes imidlertid fortsatt viltlevende canaanhunder, som har en rekke genetiske likheter med urhunden. I USA er det også funnet fossile beinrester etter urhundlignende hunder, som daterer seg omkring 9 000 år tilbake i tid. Man tenker seg at typen opprinnelig må ha kommet til Nord-Amerika via Beringstredet, kanskje i sammenheng med menneskelig migrering til dette kontinentet. Denne hunden var trolig av type svært lik dagens carolinahund, men om det finnes en sammenheng vet man ikke. Carolinahunden har imidlertid en rekke genetiske likheter med urhunden, særtrekk man ellers ikke finner hos tamhunden.
Det eldste sikre fossile funnet man har for dingoer er en skalle som skal være omkring 5 500 år gammel. Den ble funnet i Vietnam. 5 000–2 500 år gamle fossiler av dingo er imidlertid funnet flere steder i Sørøst-Asia, men i Australia er det eldste funnet man har omkring 3 450 år gammelt. Det har støttet teorien om at den dingoen opprinnelig ble ført til Oseania med sjøfarende for omkring 5 500–3 500 år siden. Noen forskere har ment at det trolig skjedde fra Taiwan, basert på analyser av Y-kromosomer. Det synes imidlertid som om dette bare gjelder for Oseania, og at tilsvarende typer på Borneo og Bali nedstammer fra en annen lokalitet.
Hvor de oppsto har man vært usikre på. Noen forskere har hevdet at det kan ha vært i Indusdalen i India, og at de derfra har blitt spredt utover Asia. Studier av såkalt mtDNA viser imidlertid at dingoene kan ha oppstått i Sørøst-Asia (Savolainen m.fl., 2004 ). Den svenske forskeren Peter Savolainen, som sto bak en stor studie av dingoens arvemateriale, der 211 australske dingoer, 654 tamhunder og 38 ulver var med, mener spredningen må ha startet sørøst i Kina, og kanskje spredt seg via Taiwan og Filippinene til Indonesia og Australia.
Savolainen mente, ut ifra resultater i hans forskning, at den australske dingoen ikke er en direkte etterkommer av ulv, men heller må ha oppstått fra (tidlig) domestiserte tamhunder. Han begrunner dette med funn av arvemateriale som finnes hos østasiatiske hunder og dingo, men ikke hos ulv. Teorien støttes forsåvidt av det faktum at det ikke finnes arkeologiske funn for dingo i Australia som er eldre enn 3 450 år. Stadig flere forskere mener nå at den kom dit som en tamhund for omkring 5 000 år siden og utviklet seg til dingo først omkring 1 500 år senere. Om det stemmer, er det mye som tyder på at dingoen også må ha utviklet seg fra domestiserte tamhunder på fastlandet, selv om noen også mener den kan stamme direkte fra ulven. En slik teori støttes for så vidt også av arkeologiske funn, i det man ikke har funnet noen indikasjoner for slike urhunder som er eldre enn omkring 5 000–5 500 år. Dersom det tok tamhunden 1 500 år å bli til dingo i Australia, er det altså ting som kan tyde på at utviklingen til dingo må ha startet for mer enn 6 000–8 000 år siden i Asia. Mye har imidlertid tydet på, at dingoen først kom til Australia for omkring 3 500 år siden. Når tror imidlertid forskere at det må ha skjedd flere tusen år tidligere, for det ser ut til at australsk dingo og ny-guinea villhund splittet lag alt for 6 000–8 000 år, da landbroen mellom Ny-Guinea og Australia forsvant da havnivået steg etter siste istid.
Klassifisering
Da den australske dingoen ble oppdaget, ble den opprinnelig klassifisert som en selvstendig art (Canis antarticus Kerr, 1792 ). Dette var imidlertid et uheldig navn, siden falklandsulv (Dusicyon australis) opprinnelig gikk under det samme navnet. Det ble i 1951 derfor bestemt, at det vitenskapelige navnet på dingoen skulle være C. dingo Meyer, 1793, men den har siden blitt forsøkt omklassifisert som en underart av både tamhund (C. familiaris dingo) og ulv (C. lupus dingo). Moderne forskning har imidlertid fastslått, at dingo, ulv og tamhund har et felles opphav – ulv (Canis lupus), men at trolig ingen av dagens linjer med ulv kan regnes som en progenitor. Den opprinnelige linjen, som førte fram til dagens dingoer, tamhunder og ulver, kan derfor være utdødd. Ulv (C. lupus) regnes imidlertid i dag som et artskompleks, som består av flere distinkte klader og kryptiske arter.
International Commission on Zoological Nomenclature (ICZN) bestemte i 1957, at Canis dingo skal være det offisielle navnet på dingo, men det har fortsatt vært uklart om dingoen skal klassifiseres som en direkte underart av ulv (C. l. dingo) eller som en tidlig genetisk variant av tamhunden (C. f. dingo). På 1990-tallet ble det gjort forsøk på å endre det offisielle navnet på dingo, til C. l. dingo, men ICZN fant ingen god grunn til å endre det, spesielt fordi opprinnelsen for både tamhund og dingo fortsatt er ganske uklar. Det offisielle navnet (C. dingo) ble også bekreftet av ICZN i 2003.
En studie av nyere dato (2014) viser at dingoen kan være en unik selvstendig art, men en slik klassifisering mangler fortsatt internasjonal støtte. Det er klart at dingoen har en felles progenitor med ulven, som tamhunden. Typen viser også tegn på domestisering, men ikke i samme grad som tamhunden. Dingo kan utgjøre ei selvstendig linje, men det er uklart hvor gammel den er og om den er felles med eller har oppstått fra tamhunden. Forskere (vonHoldt et al. (2010)) hevder at australsk dingo og ny-guinea syngehund trolig er verdens eldste hunderaser. Det er også uklart om ekte (rene) dingoer fortsatt eksisterer, og eventuelt i hvilket omfang de eksisterer.
I en ny studie, publisert i Journal of Zoology den 27. mars 2014, utfordrer forskerne dingoens klassifisering og hevder at den allikevel kanskje kan klassifiseres som en selvstendig art. En gruppe forskere har studert 69 dingoskaller, noen skinn og skjelletfragmenter som dateres til cirka 1900 og bakover, altså til tiden før europeerne ankom Australia og brakte med seg tamhunder som siden paret seg med lokale dingoer og skapte såkalte dingohybrider. Studien viser at distinkte anatomiske forskjeller skiller dingoen fra både ulven og tamhunden. Blant annet gjennom en bredere skalle og ei lengre snute. I motsetning til hunder, har dingoen har aldri ulveklør på baklemmene. Studien slo også fast at dingoer ikke nødvendigvis trenger å være gulbrune, men like godt kan være sorte, hvite eller rødbrune. Kombinasjoner finnes også, med innslag av hvite og sorte flekker. Det ble også funnet bevis for dingoer med hvite «sokker» på lemmene og hvit haletipp.
Forskerne bak studien foreslo at dingoen skulle omklassifiseres som en egen art, men så langt har mangler forslaget støtte. Det var dessuten uklart om det fortsatt eksisterte ekte dingoer i Australia i dag, selv om noen forskere mente at det var sannsynlig.
En stor studie av den australske dingoens DNA har nylig (publisert i Ecology and Evolution i september 2017) avdekt at dingoen trolig migrerte til Australia i to separate bølger, via et eid som eksisterte mellom Ny-Guinea og Australia for omkring 8 000–10 000 år siden.
Fylogeni
Inndelingen under følger Rutkowski et al. (2015) og viser slektskapet artene imellom, i slekten Canis. Forholdet mellom to av sjakalene og resten av gruppen regnes ikke som endelig avklart. Det er imidlertid igangsatt studier, som forhåpentlig snart vil avdekke, om stripsjakal (C. adustus) og svartryggsjakal (C. mesomelas) fortsatt skal tilhøre Canis eller innlemmes i en selvstendig slekt.